Η **Λουίζα Αδελαΐδα των Βουρβόνων** (2 Νοεμβρίου 1696 - 20 Νοεμβρίου 1750) ήταν μια Γαλλίδα πριγκίπισσα εξ αίματος και μέλος του βασιλικού κύκλου των βασιλέων Λουδοβίκου ΙΔ΄ και Λουδοβίκου ΙΕ΄. Δεν παντρεύτηκε ποτέ, αλλά είχε πολλά νόθα παιδιά.

Βιογραφία
---------

Γεννημένη στο Hôtel de Conti στο Παρίσι, η Λουίζα Αδελαΐδα ήταν η νεότερη επιζήσασα κόρη του Φραγκίσκου Λουδοβίκου, του πρίγκιπα του Κοντί από τη σύζυγό του Μαρία Θηρεσία των Βουρβόνων, βασίλισσα της Πολωνίας. Από τη γέννηση, η Λουίζα Αδελαΐδα είχε τον τίτλο της *Mademoiselle de La Roche-sur-Yon*. Η μεγαλύτερη αδερφή της ήταν η Μαρία Άννα των Βουρβόνων (1689-1720), η μελλοντική πριγκίπισσα του Κοντί. Ο μεγαλύτερος επιζών αδερφός της ήταν ο Λουδοβίκος Αρμάνδος Β΄ του Κοντί.

Ένα χρόνο μετά τη γέννησή της, ο πατέρας της έγινε ο βασιλιάς της Πολωνίας από τον Λουδοβίκο ΙΔ΄, αλλά αργότερα απέρριψε την προσφορά λόγω της αγάπης του για τη Λουίζα Φραγκίσκη των Βουρβόνων, δούκισσα του Μπουρμπόν, την ερωμένη του και κόρη του βασιλιά. Στις 16 Φεβρουαρίου 1707, η Λουίζα Αδελαΐδα βαφτίστηκε στο Βασιλικό Παρεκκλήσι των Βερσαλλιών και πήρε το όνομά της προς τιμήν του Λουδοβίκου Μέγα Δελφίνου και της Αδελαΐδας, συζύγου του. Το 1709, η Λουίζα Αδελαΐδα έχασε τον πατέρα της και ο αδελφός της τον διαδέχθηκε. Η μεγαλύτερη αδερφή της παντρεύτηκε το 1713 σε ηλικία 24 ετών τον Λουδοβίκο Ερρίκο του Κοντέ.

Η Λουίζα Αδελαΐδα δεν παντρεύτηκε ποτέ, αν και το 1748, προτάθηκε ένας γάμος με τον Στανίσλαο, πρώην βασιλιά της Πολωνίας.

Μετά το θάνατο της αδερφής της, Μαρίας Άννας το 1720, στη Λουίζα Αδελαΐδα δόθηκε όλη η ιδιοκτησία της Πριγκίπισσας - προς ενόχληση του αδερφού της. Το 1732 η μητέρα της πέθανε έχοντας συμφιλιωθεί με τα παιδιά της - αυτή και τα αδέρφια της είχαν απομακρυνθεί από τη μητέρα τους λόγω της συμπεριφοράς του πατέρα τους, αν και η Λουίζα Αδελαΐδα, ως μικρότερη, δεν υπέφερε ιδιαίτερα. Ήταν εκείνη τη στιγμή που αγόρασε το Hôtel de Lauzun. Εκείνη την εποχή έγινε γνωστό ως Hôtel de La Roche-sur-Yon και εμφανίζεται με αυτό το όνομα στο χάρτη του 1739 του Παρισιού.

Έχοντας επιβιώσει περισσότερο από όλα τα αδέλφια και τους γονείς της, η Λουίζα Αδελαΐδα πέθανε στο Παρίσι σε ηλικία 54 ετών. Θάφτηκε στο Carmel du faubourg Saint-Jacques, στην πρωτεύουσα.
Ο Ρενέ Λουί ντ'Αρζενσόν σημείωσε στα απομνημονεύματά του: «Η Mademoiselle de la Roche-sur-Yon πέθανε χθες το βράδυ από την ευλογιά. Ήταν μια καλή πριγκίπισσα και άφησε πολλά μπάσταρδα».

Παραπομπές
----------

1. 1 2  Leo van de Pas: (Αγγλικά) *Genealogics*. 2003. I00013910.
2. 1 2  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 7  Μαρτίου 2020.
3. ↑
4. ↑   Chisholm, Hugh, ed. (1911). "Conti, Princes of". Encyclopædia Britannica (11th ed.). Cambridge University Press.
5. ↑  Genealogia di Maria Anna di Borbone, su genealogy.euweb.cz.
6. ↑   Marquis d'Argenson, Mémoires, Paris, 1857, vol. III p. 204
7. ↑  Journal historique du règne de Louis XIV par le Marquis de Dangeau
8. ↑   André Mauban (1944), Jean Marot: Architecte et Graveur Parisien (Paris: Les Éditions d'Art et d'Histoire, OCLC 7057275), p. 286.
9. ↑   Marquis d'Argenson, Mémoires, Paris, 1857, vol. III p. 366

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 314845531
* SUDOC: 103784799

 |

 |